„ Sem kaþólikki þá er mér illa við að þú notir orðið „ hatur “ í setningu sem beint er að mér . Ég hata engan , ég var alin upp til þess að vera með hjarta fullt af ást og bið alltaf fyrir forsetanum . Og ég bið enn fyrir forsetanum . Ég bið sífellt fyrir forsetanum , “ sagði Pelosi í dag . AFP Nancy Pelosi , leiðtogi demókrata í fulltrúadeild Bandaríkjaþings , brást reið við á blaðamannafundi í dag er fréttamaður spurði hana hvort hún hataði Donald Trump Bandaríkjaforseta . „ Ég hata ekki nokkurn mann , ekki neinn í heiminum , “ sagði Pelosi við fréttamanninn , en er spurningin var borin upp hafði Pelosi áður tilkynnt að fulltrúadeildin ætlaði sér að leggja fram ákæru á hendur forsetanum . „ Sem kaþólikki þá er mér illa við að þú notir orðið „ hatur “ í setningu sem beint er að mér . Ég hata engan , ég var alin upp til þess að vera með hjarta fullt af ást og bið alltaf fyrir forsetanum . Og ég bið enn fyrir forsetanum . Ég bið sífellt fyrir forsetanum , “ sagði Pelosi , sem bað fréttamanninn svo um að vera ekki að abbast upp á sig ( e. don‘t mess with me ) með því að leggja svona spurningu fyrir hana . Sjá má þessi orðaskipti hér að neðan . Trump segist ekki trúa því að hann sé í bænum Pelosi Donald Trump var ekki lengi að bregðast við þessum ummælum Pelosi . „ Nancy Pelosi var að fá taugaáfall rétt í þessu , “ ritaði forsetinn á Twitter-síðu sína . „ Hún hatar að við munum brátt fá 182 frábæra nýja dómara og svoooo margt til viðbótar . Hlutabréfamarkaðinn og atvinnuþátttökutölurnar . Hún segist „ biðja fyrir forsetanum “ . Ég trúi henni ekki , ekki nærri því , “ skrifaði forsetinn og sagði að Pelosi ætti að einbeita sér að því að hjálpa heimilislausum í hennar eigin kjördæmi .